SL Uradni list Evropske unije C 74/4

Končno poročilo pooblaščenca za zaslišanje (1)

Pisemske ovojnice

(AT.39780)

(2015/C 74/04)

Evropska komisija (v nadaljnjem besedilu: Komisija) je 10. decembra 2013 začela postopek v skladu s členom 11(6) Uredbe (ES) št. 1/2003 (2) zoper podjetja Bong AB, Bong Sverige AB, Bong Belgium S.A., Bong U.K. Ltd., Bong GmbH (v nadaljnjem besedilu: podjetje Bong); GPV France SAS, Heritage Envelopes Ltd. (v nadaljnjem besedilu: podjetje GPV); Holdham S.A. (v nadaljnjem besedilu: Hamelin); Edlef Bartl Holding GmbH, mayer-network GmbH, Mayer-Kuvert-network GmbH (v nadaljnjem besedilu: podjetje Mayer-Kuvert); Printeos, S.A, Tompla Sobre Expres, S.L., Tompla Scandinavia AB, Tompla France SARL in Tompla Druckerzeugnisse Vertriebs GmbH (v nadaljnjem besedilu: podjetje Tompla) (v nadaljnjem besedilu skupaj: stranke).

Po pogovorih o poravnavi in vlogah za poravnavo v skladu s členom 10a(2) Uredbe (ES) št. 773/2004 (3) je Komisija 18. novembra 2014 sprejela ugotovitve o možnih kršitvah, v katerih je navedla, da so stranke sodelovale pri enotni in trajajoči kršitvi člena 101 Pogodbe o delovanju Evropske unije in člena 53 Sporazuma EGP.

Kršitev je zajemala dodeljevanje kupcev, usklajevanje cen in izmenjavo poslovno občutljivih informacij v zvezi s standardnimi pisemskimi ovojnicami/pisemskimi ovojnicami iz kataloga in pisemskimi ovojnicami s posebnim potiskom (poslovnimi in/ali priložnostnimi) vseh oblik, barv in velikosti. Kršitev je trajala od 8. oktobra 2003 (oziroma od 5. novembra 2003 za podjetje Hamelin) do 22. aprila 2008.

Stranke so v odgovoru na ugotovitve o možnih kršitvah vsaka zase potrdile, da nanjo naslovljene ugotovitve odražajo vsebino njihovih vlog za poravnavo.

V skladu s členom 16 Sklepa 2011/695/EU sem proučil, ali osnutek sklepa, naslovljen na stranke, obravnava samo ugovore, v zvezi s katerimi so imele stranke v postopku priložnost izraziti svoja stališča, in ugotovil sem, da je tako.

Glede na navedeno in ob upoštevanju, da mi stranke niso predložile nobenih zahtevkov ali pritožb (4), menim, da se je v tej zadevi spoštovalo učinkovito uveljavljanje njihovih procesnih pravic.

V Bruslju, 8. decembra 2014 Wouter WILS

(1) V skladu s členoma 16 in 17 Sklepa 2011/695/EU predsednika Evropske komisije z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (UL L 275, 20.10.2011, str. 29) (v nadaljnjem besedilu: Sklep 2011/695/EU).

(2) Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, 4.1.2003, str. 1).

(3) Uredba Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe o ustanovitvi Evropske skupnosti (UL L 123, 27.4.2004, str. 18).

(4) V skladu s členom 15(2) Sklepa 2011/695/EU se lahko stranke v postopkih v kartelnih zadevah, ki sodelujejo v pogovorih o poravnavi v skladu s členom 10a Uredbe (ES) št. 773/2004, v kateri koli fazi postopka poravnave obrnejo na pooblaščenca za zaslišanje zaradi zagotovitve učinkovitega uveljavljanja njihovih procesnih pravic. Glej tudi odstavek 18 Obvestila Komisije o vodenju postopkov poravnave za sprejetje odločb v skladu s členoma 7 in 23 Uredbe Sveta (ES) št. 1/2003 v kartelnih zadevah (UL C 167, 2.7.2008, str. 1).